text: পরিষেবা নিয়ে অভিযোগ, ইসিএলের হাসপাতালে বিক্ষোভ দেখালেন শ্রমিকরা | Uttarbanga Sambad | Latest Bengali News | বাংলা সংবাদ, বাংলা খবর | Live Breaking News North Bengal | COVID-19 Latest Report From Northbengal West Bengal India
  Home দক্ষিণবঙ্গ পরিষেবা নিয়ে অভিযোগ, ইসিএলের হাসপাতালে বিক্ষোভ দেখালেন শ্রমিকরা
  পরিষেবা নিয়ে অভিযোগ, ইসিএলের হাসপাতালে বিক্ষোভ দেখালেন শ্রমিকরা
  আসানসোল: আসানসোলের কাল্লায় ইসিএলের সেন্ট্রাল হাসপাতালে শুক্রবার দুপুরে বিভিন্ন দাবিতে বিক্ষোভ দেখাল শ্রমিক সংগঠন এআইটিইউসি অনুমোদিত কোলিয়ারি মজদুর কংগ্রেস। সংগঠনের নেতাদের বক্তব্য, ইসিএলের এই সেন্ট্রাল হাসপাতালে আসানসোল, রানিগঞ্জ কয়লাখনি এলাকার বিভিন্ন কোলিয়ারি থেকে খনি শ্রমিক ও তাদের পরিবারের লোকেরা আসেন চিকিৎসার জন্য। কিন্ত তাদের সঙ্গে একেবারেই ভাল ব্যবহার করা হয় না। কাল্লা হাসপাতালের নিচুতলার কর্মীদের বছরের পর বছর পদোন্নতি হচ্ছে না। এছাড়া এই হাসপাতালে ওষুধ, তুলো, ব্যান্ডেজ কিছুই মেলে না বলেও অভিযোগ শ্রমিক সংগঠনের। যদিও শ্রমিক সংগঠনের অভিযোগ নিয়ে হাসপাতাল কর্তৃপক্ষ কোনও মন্তব্য করতে চাননি।